السلام عليكم ورحمة الله كيف الحال يا شباب الله يبارك فيكم يا رب يا اهلا ومرحب بكم منورين النهاردة بقى اخر لايف قبل رمضان ان شاء الله يكون لايف آآ طيب موفق
يا رب ينفعنا واياكم به اخباركم ايه؟ مستعدين جاهزين لرمضان الله المستعان في ناس لغاية دلوقتي مش حاسين ان رمضان يوم السبت الجاي دي مأساة في حد زاتها ربنا يا رب يفوقنا من غفلتنا
ويسعدنا يا رب ويرزقنا حلاوة الايمان ويبلغنا رمضان ويسلمه لنا ويتسلمه منا سبحانه وتعالى عاملين ايه يا شباب والله ان شاء الله اه عندنا في رمضان آآ برنامج خطير هعلن عنه ان شاء الله
بكرة او بعد بكرة استعدوا بقى عشان هتشتغلوا معي في نشر البرنامج. زي ما احنا متعودين والسنة دي هيبقى برنامج مميز جدا يا الله هيعجبكم اوي قلبك ابيض حاجة بقى ايه احلى من كده شوية
برحب بكم نرحب بالناس اللي اتخرجوا من دورة فن الحياة. خصوصا اللي كانوا معنا في آآ الحفلة امبارح وبرحب بالناس اللي خلصوا دورة جزء عامة والناس اللي خلصوا فقه الصيام ما شاء الله فيه ناس لسة متخرجين من فقه الصيام النهاردة او امبارح
ويا رب يجمعنا دايما في دورات طيبة الناس اللي في سوبر مسلم طبعا ناس طيبين فاضل لهم محاضرتين يلا بنا بقى نبدأ عشان ما نضيعش وقت ربنا يبارك لنا ويبارك لكم في القرآن يا رب
طيب استعدوا اه البرنامج هيبقى خطير ان شاء الله النهاردة هنتكلم في ايه النهاردة آآ عاملين لايف بعنوان ربنا يغفر لامك يا ناريمان ربنا يغفر لها يا رب قرارات مهمة قبل رمضان
طيب ايه موضوع اللايف النهاردة موضوع لايف لزيز. ان احنا عايزين نتكلم اه على واقعنا في رمضان احنا آآ للاسف كل سنة بنخش رمضان نمني نفسينا باماني آآ حلوة قوي
ونسمع محاضرات تحفيزية قوية ونتحمس جامد جدا لكن في النهاية بننزل على ارض الواقع الواقع بتاعنا بقى بتاعي وبتاعك بنلاقي ان الاحلام ديت ما قدرناش نحققها ده بيحصل ان احنا بيجي لنا نوع من درجة من الاحباط
بنحس ان احنا آآ ما عرفناش نكسب رمضان ما عرفناش نستغله ان كان ولابد ان احنا نكون نوعا ما واقعيين واقعيين يعني ايه يعني احنا آآ آآ مشكلة ان احنا في رمضان مختلف شوية
يعني ايه رمضان مختلف؟ احنا بقى لنا كزا رمضان مثلا الناس اللي الناس اللي في كليات الناس اللي في كليات بقى لهم مسلا رمضان ده ورمضانين اللي فاتوا بالنسبة لهم من اصعب الرمضانات
ورمضان دوت هيبقى بالنسبة لهم صعب برضو. ليه لان رمضان قبل اللي فات كان تقريبا في الامتحانات. رمضان اللي فات كان برضو ما بين الامتحانات والاجازة رمضان دوت هيبقى قبيل الامتحانات. يعني هيطلعوا من رمضان
على الامتحان على طول تقريبا بعد العيد هتبدأ الامتحانات صحيح طيب هو الصوت واضح يا جماعة ولا ضعيف لو الصوت واضح قولوا لي واضح واللي آآ واللي عنده ولاد في مدارس زي حالاتي كده
آآ هيبقى عنده برضو نفس المأساة بس من ناحية ان هو بيزاكر بقى الولاد بيزاكروا ومامتهم بتزاكر لهم هنفضل مشغولين ومدعوكين في الموضوع دوت لغاية ما ييجي العيد والولاد يخشوا العيد
ويكا والاولاد يخشوا العيد والدنيا ايه نفس الكلام بالنسبة لاي اب واي ام وطبعا الموزف موزف يعني اللي شغال الموظف او شغال في محل او شغال في آآ في عمل ما هو كده كده ما يعرفش صيف من شتا كده كده
ما عندوش صيف وشتا هو خلاص نسي نسي الصيف وهو دلوقتي آآ عايش حياته كلها صبح وليله ممكن يبقى شغل احنا من دلوقتي بنتكلم طيب واحنا دلوقتي بنتكلم في ان احنا في واقع آآ مش مش مسالي مش مسالي وبالتالي احنا محتاجين ازاي نستغل الواقع اللي مش مسالي دوت احسن استغلال
ممكن هنتفق على شوية قواعد النهاردة هنقولها اللي هي القرارات اللي قبل رمضان آآ قواعد هتخلينا آآ يبقى رمضان بتاعنا احسن حالا بكتير من اي حاجة تانية هنقول الاول قاعدة
او خلينا نمشي كده مع بعض يومنا في رمضان هيمشي ازاي. لو انا لو انا طالب مسلا او لو انا موزف او لو انا آآ ست بيت يعني آآ يومي هيمشي ازاي
خلينا نبصل نبدأ من نقطة مشتركة بين الجميع. نبدأ بنقطة مشتركة للجميع. يعني الدرس ده هيبقى ايه؟ آآ فضفضة عملية. يعني انا مش هقعد اقعد كتير. مش هقعد اقول فضايل
ما له الكلام ده الكلام ده كلنا حافزينه. بس انا هانزل على الواقع. ونقعد ندردش لو انا يومي بدأ كده بسم الله الرحمن الرحيم ممكن يعدي ازاي وازاي ممكن استغله احسن استغلال ممكن
خلينا نبدأ من نقطة كلنا كلنا هنبقى فيها. يعني في نقطة كده اي حد باي زروف سواء طالب او ست بيت او موظف او او او النقطة دي مشتركة ما بينا كلنا وهي وهي نقطة صلاة الفجر. نقطة صلاة الفجر لان غالبا
المفروض يعني كل الناس في رمضان هتصلي الفجر. آآ ما بيصليش الفجر في رمضان ده يعني لازم يتعالج نفسيا. يعني انت بتعمل ايه انت في ناس للاسف للاسف بيتسحر الساعة واحدة او الساعة اتنين وبعد كده يقول لك ايه وينام بقى وبزروفها بقى وطبعا في اللي بيصحى الفجر
يقدر يصحى وفيه اللي ما بيصحاش فطبعا مسألة ان واحد ما يصليش الفجر في رمضان. دي مسألة آآ مأساوية يعني. يعني احنا كده بننتحر. وطبعا ما بيصليش فجر عموما يعني ده دي مأساة مأساة
ان دوت آآ كل يوم بيستقبل يومه الرمضاني باكبر كبيرة في الاسلام واكبر الكبائر في الاسلام يعني آآ ترك الصلاة. ترك الصلاة بالنسبة يعني لترك الايه؟ الواجبات. اما فعل المنكرات فطبعا ده موضوع تاني. لكن واكبر واجب في الاسلام
ممكن تتركه ويبقى ويبقى كبير جدا عند ربنا ترك الصلاة والا فاصلا تارك الصلاة فيه خلاف في اسلامه زي ما هو مشهور في الفقه يعني هل اصلا تارك الصلاة مسلم ولا كافر
دي مصيبة سودا ان حد ما يصليش آآ ما يصليش الفرض اصلا. فاحنا هنفترض حسن الزن ان احنا بنكلم ناس آآ بتصلي هتصلي الفجر يعني يعني هتصلي الفجر ما فيش هزار
احنا عندنا صنفين. الست والراجل الست طبعا هتصلي الفجر مفروض تصليه هتصليه في البيت. هتصليه في البيت يعني ده الافضل بالنسبة للمرأة رجل قطعا احنا عايزين نتفق مع كل شاب بيسمعني ان انت عايزين معلش بعد ازنك تصلي الفجر في المسجد. تصلي الفجر في مسجد او عموما ان انت
اتعود ان صلاتك تكون في المساجد. احنا دلوقتي اه تخيل لو اديك تصور مسلا واقعي. تخيل الشاب اللي هو بيكسل ينزل يصلي في المسجد دوت. انا مش هكلمك على حكم الصلاة في المسجد والكلام دوت. لكن خلينا
هنتكلم في حاجة حاصلة واقعية. انت دلوقتي معك الف دولار طبعا الدولار غلي وانتم هتركزوا معي في الموضوع دوت. معك الف دولار تمام؟ وبعد كده قالوا لك والله آآ في صرافة تحت طبعا عشان الصرافة دي ملتزمة. الصرافة دي ملتزمة جدا. الصرافة دي ملتزمة فبتبيع الدولار دوت
بتمنتاشر جنيه مسلا. هو دلوقتي بتمنتاشر جنيه. وهي بتبيعه بتمنتاشر جنيه. تمام؟ وقال لك في واحد اعرفه كده في اخر بينا وبينه ربع ساعة. يعني هو ولد كده بيبيع سوق سودا تمام؟ بيبيع سوق سودا. بس الولد ده في منطقة تانية هنركب له مسلا ربع ساعة او نص
بس هو بيبيع الدولار بعشرين جنيه. فرق اتنين جنيه بس ما بين الصرافة اللي تحت البيت وما بين الولا اللي حيبالي الدولار ده في السوق السودا فرق اتنين جنيه بس هيتكلف الامر دوت ان انا امشي او او اركب لمدة ربع ساعة عشان اوصل له
تخيل انت اي واحد فينا معه الف دولار او الفين دولار او خمس تلاف دولار مسلا وعايز يحول. طبعا الجنيه ده هيفرق معه في الالف دولار الف جنيه تمام؟ يعني لو اتنين جنيه هيفرقوا معه في الالف دولار الفين جنيه. فاي حد طبيعي عاقل هيقول لك طبعا اروح له. يقول لها بس ده هتمشي له ربع ساعة. ده ممكن
على ما نروح ونيجي فيها ساعة يقول لك ساعة ايه ده لو لو يوم هروح له الفين جنيه في يوم يا عم الفين جنيه في يوم ده انا لو هروح ماشي على ايديا هروح له
تمام؟ فتجد الناس ما شاء الله بتنشط قوي اول ما يلاقوا مصلحة دنيوية هتحصل. عنده استعداد يمشي ساعة يمشي ساعتين يمشي تلاتة. المهم ان انا اروح في جيبي الفين جنيه زيادة. يعني انا ايه يقول له طب ما تحت البيت يقول لك ايه
استفدت هنا من تحت البيت ما امشي لي نص ساعة. واطلع بالفين جنيه زيادة او عشر تلاف جنيه زيادة حسب الفلوس اللي معه. فده ده تفكير بسيط جدا تخيل انا بقول لك بقى لو انت صليت يا يا ايها الرجل طبعا في بيتك الصلاة عموما الفجر او غيرها هتاخد
درجة واحدة تاخد درجة واحدة. واحدة بس. هتنزل المسجد اللي تحت البيت اللي بينك وبينه اصلا خمس دقايق مشي تقريبا بالكتير هتاخد سبعة وعشرين درجة انا مش بقارن بين دولار بتمنتاشر جنيه ودولار بعشرين جنيه. انا بقارن بين صلاة اجر في الاخرة منزلة في الاخرة. وبين سبعة وعشرين ضعف
بهزه المنزلة المفترض ده لو بفهم لو تاجر شاطر انا ببدل دولارات وشاطر يبقى انا المفروض اكون اولى واولى ان انا اهتم بان اصلي فيه في بيت الله سبحانه وتعالى في رمضان. فالكلام
ما فيهوش بقى هزار يعني. مش هنتكلم بقى الصلاة ديت هل واجبة ولا ولا فرض عين ولا فرض كفاية؟ انا مش هتكلم في الاحكام. انا بتكلم واحد عاقل دلوقتي واحد بيفهم
في قارن بوفي رمضان. وبيشوف منازل الجنة يقارن بين صلاة في بيته بواحد وصلاة في مسجد بينه وبينه خمس دقايق بس سبعة وعشرين. الفرق بين الصلاة اللي هتصليها الصلاة والسلام في المسجد ربع ساعة. على ما تروح وتصلي وترجع اه فيها ربع ساعة زيادة صح؟ بس ربع ساعة الساعة زيادة مقابل ايه؟ لو كان اتنين جنيه في الف دولار كنت
تمشي ساعة. فلمازا لا يعني تتقي الله وتفهم ان الموضوع فعلا درجات. لو دخلت حتى الجنة وشفت الناس اللي سبقوك اللي صلوا في المساجد يعني تمام؟ زلك احد السلف والقصة قصة من القصة العجيبة يعني. كان رجل محافظ جدا على صلاة الجماعة. فمرة جا له ضيوف شغلوه شوية يعني
على ما اتشغل وراح المسجد لقوهم صلوا وقفلوا المسجد يعني. صلوا وخلاص الصلاة خلصت فعاد الى بيته وصلى العشاء سبعة وعشرين مرة. صلى العشاء كم؟ سبعة وعشرين مرة المرة الاولانية فرد وبعد كده صلى اربع ركعات كده متتالية لمدة ستة وعشرين مرة كمان زيادة عشان يعوض الاجر الايه؟ الاجر اللي راح منه
وبعد كده نام فرأى في المنام آآ انه في سباق رأى في المنام انه في سباق. وان كل المتسابقين راكبين خيول وهو راكب بغلة. راكب ايه بغلق وبدأ السباق وكلهم طبعا سبقوه. فسألهم عن زلك يعني ليه انتم كلكم معكم حصنة قوية وانا معي بغلة صغيرة؟ قالوا لي
لاننا صلينا في المسجد. لاننا صلينا في المسجد فرغم كل اللي حصل ان هو صلى الصلاة سبعة وعشرين مرة برضو اللي صلى في المسجد صلاته هتكون افضل منه. يبقى احنا نتفق كده تمام؟ ان احنا نصلي في المساجد. بالنسبة
البنات طبعا صلاة المرأة في بيتها افضل من زلك. يعني ما حدش يقول طب اشمعنى والبنات وما لهمش اجر؟ لأ. هو اصلا صلاة المرأة في بيتها افضل من كل دوت. افضل من كل
لكن لو هي عايزة تصلي في في المسجد ما حدش يقدر يمنع امرأة ان هي تصلي في المسجد تقول لك بروح اسمع درس بخشع ورا الشيخ بتاع على راحتك يعني. بس
عموما القاعدة العامة ان صلاة المرأة في بيتها افضل من صلاتها في المسجد. طيب القاعدة الاولى بقى احنا اتفقنا على دي خلاص. القاعدة الاولى اللي عايزين نتفق عليها ان احنا طالما كده كده احنا يا دوبك على قد حالنا كلنا على قد حالنا خد بالك الداعية والشيوخ كلنا كلنا غلابة عايزين آآ القاعدة الاولى نكتب مع بعض
القاعدة الاولى في رمضان القرار الهام اللي هاخده من دلوقتي الى ان القى الله في رمضانات بقى وغير رمضان الاحسان في كل شيء قاعدة الاحسان في كل شيء. بمعنى انا دلوقتي
آآ عملي قليل. احنا يعني ما مش هنضحك على بعض. احنا هنصلي الصلوات تقريبا هنصوم. آآ هنقرا مسلا جزئين تلاتة قرآن في اليوم. هنصلي التراويح والشاطر فينا هيصلي بالليل كمان شوية. وعلى امل نصلي تهجد طويل في العشر الاواخر. يعني انت عادي خالص. ما فيش حاجة فزيعة ايه بتعملها
تمام؟ طيب يعني هل نجمع بين العمل القليل والسيء والرديء؟ يعني هل اجمع انا ما بين عمل قليل ورديء في نفس الوقت ولا على الاقل على الاقل طالما زروفنا وطالما وقتنا ما يسمحش بعمل كتير طب على الاقل اعمل عمل كويس. يعني اعمل عمل صح اعمل عمل
يعني تاخد عليه اجر كبير انت فاهم؟ ايوة طبعا الستات ينفع يصلوا القيام في المسجد. انا قلت الست ينفع تصلي في المسجد. انا باقول القاعدة العامة ان صلاة المرأة في بيتها افضل. لكن هي عايزة تصلي في ما تيجي تصلي بتخشع ورا
الشيخ مسلا تسمع درس بتاع فيه مصلحة ما روحي ما فيش مشكلة الصلاة مقبولة وخير ان شاء الله. بس انا اللي بقوله دلوقتي خلينا في القاعدة اللي بقولها دلوقتي. احنا دلوقتي قلنا عملنا ضعيف. آآ قليل يعني كعدد قليل. طيب عندنا زروف عندنا امتحان
عندنا مزاكرة عندنا شغل عندنا اي حاجة. طيب. طيب ممكن احنا نحسن في العمل؟ يعني بدل ما يبقى عمل قليل يبقى عمل قليل بس كويس. تمام؟ تمام؟ يعني ايه عمل كويس؟ النبي عليه الصلاة والسلام بيقول آآ آآ يدخل الرجل في يخرج الرجل من الصلاة
وما كتب له الا عشرها وسعوها ثم نهى ربعها حتى وصل الى نصفها عليه الصلاة والسلام. يبقى معنى كده ان انا ممكن اصلي صلاة اطلع بها كلها او اطلع بربعها او اطلع
يبقى ازا انا يعني على الاقل طالما هتصلي صلاة صليها صح يبقى تخشع وتتدبر وتعيش معاني الصلاة. هنصوم رمضان هم تلاتين يوم ويمكن انا طول السنة مش هصوم كتير. طب على الاقل تصوم رمضان كويس. لكن
يوم صومك ويوم فطرك سواء كما قال جابر رضي الله عنه وارضاه. ما تقولش بقى لأ انا اصوم ما ينفعش يبقى صيام رمضان زي يوم ما ينفعش برضو بتشوف نفس المقاطع السيئة على التيك توك ما ينفعش نفس نفس يعني سوء الادب نفس تشتم
برضو نفس الكلام الغيبة النميمة. آآ آآ تكلم بنات بتمشي مع بنات بتعاكس يعني ده ايه ده! رمضان ايه ده ان شاء الله! تمام؟ يبقى على الاقل انا هروح هروح اصلي دلوقتي اه هروح هصوم رمضان يبقى هصوم صيام صح. هتصدق اتصدق صدقة من قلبي. وانا فعلا حاسس بمشفق وحاسس ان انا
يعني يعني حاسس بمعاني قلبية عايزين نقول يعني ايه الاحسان في كل شيء؟ يعني يعني خلي اي عمل بتعمله في قلب. خل قلبك حاضر في جميع الاعمال. لزلك النبي عليه الصلاة والسلام بيقول ايه
درهم الف درهم. سبق درهم الف درهم فسئل عن زلك قال اه اما صاحب الدرهم فما كان معه درهمين. كان معه ايه؟ درهمان. فاخرج درهم طب التاني كان معه فلوس كتير اوي فقالوا له عايزين صدقة فاعطاهم الف درهم وقال بيده هكزا. وقال بيده ايه؟ هكزا يعني
خد خد طيب ليه الدرهم الف درهم بسبب قلب اللي طلع الدرهم احسن بكتير جدا من قلب اللي طلع الالف درهم اللي طلع الدرهم طلعه من درهمين. انت عارف يعني ايه طلعهم درهمين! يعني عشان انا اقدر اطلع درهم من درهمين لازم يجتمع في قلبي معاني كتير جدا. من الرفقة
والشفقة والاحساس بالام المسلمين والايثار والاحسان والرغبة فيما عند الله هطلع درهم ازاي من درهمين الا لو انا فعلا اجتمع في كل المعاني ديت لكن انا لو مليونير معلش انا لو مليونير واحد قال لي هات الف جنيه صدقة ممكن اديها له وما اخدش بالي اصلا اديته كم
الف جنيه دي ممكن بتعشى بها. فبالتالي هي لو طلعت الف جنيه وانا مليونير مش مش هبقى حاسس ان انا طلعت حاجة ممكن اطلعها بلا ادنى حضور قلب. مش هتكون
باي حاجة. وبالتالي هيكون في الحالة ديت الدرهم سبع الايه؟ سبع الالف درهم. سبق الالف درهم. يبقى انا عايز ان احنا اه اه ما نعملش عمل الا والقلب حاضر فيه. القلب حاضر فيه سواء صدقة سواء صيام سواء صلوات سواء ازكار هقول ازكار الصباح ازكار المساء
هقول مسلا اغراضي اي حاجة تعملها اعملها بقلب. والنبي وكان احد السلف يقول ان الرجل يكون مع الرجل في الصلاة مناك هما واحدة يعني كتفه في كتفه. وما بين صلاتهما كما بين السماء والارض. وان رجلان ليكونان في البيت الواحد صيامهم
واحد صيامهما واحد. وما بين صيامهما كما بين كما بين السماء والارض. كما بين السماء والارض. يبقى اول حاجة ان احنا نتفق على الاحسان في كل شيء. تمام؟ طيب. ايه القاعدة الثانية اللي معي النهاردة
القاعدة الثانية وهي تجارة النوايا ادارة النوايا حول كل اعمالك الى عبادة خلينا الاول نطلع من صلاة الفجر وبعد صلاة الفجر هنعمل ايه يا حلوين هنعمل ايه؟ هنعمل التالي. احنا عندنا الناس على اقسام
في واحد آآ طالب وده خليه بعدين كمان شوية هنتكلم عنه في واحد اه موزف ده احتمال ينام شوية بعد الفجر عشان يصحى يروح شغله احتمال ما ينامش ويروح شغله على طول حسب الايه الوقت
طب استنوا خلينا بس نأجل الموضوع ده شوية عايز اقول لكم قاعدة تانية القاعدة التانية القاعدة التانية نور تجارة النوايا ديت لأ هنقوله قاعدة تانية القاعدة التانية وهي اجعل فوز كبير
اعمالك الدينية في اول النهار تاني اجعل جزء كبير من اعمالك الدينية في اول النهار انا بقول الكلام ده ليه عادة لما بيبدأ يومنا يا جماعة بيبقى كلنا عندنا اعمال دنيوية عايزين نعملها
عايز اروح شغلي وارجع اشتري حاجات البيت عايز آآ ازاكر للاولاد. الاولاد هيروحوا المدرسة هيرجعوا. انت هتروح الكلية هترجع. عندي مزاكرة. عندي درس. عندي آآ عايز اخلصها شوية حاجات دنيوية كده حاططها. وانا حاطط مع القصة دي اعمال اخروية
اصلي كزا وهصوم وهقرا قرآن قد كده. وهقوم الليل قد كده حاطين كل دوت. بيحصل ايه؟ بيحصل التالي. ان احنا بيجي جدولنا الدنيوي ده جدولنا الدنيوي بيبوز. ازاي جدولنا الدنيوي بيبوز؟ بلاقي مسلا بدل ما كنت هزاكر الوحدة دي في ساعة خدت مني ساعتين. بدل ما كنت عامل حسابي
المشوار ده هياخد نص ساعة خد ساعة بدل ما كنت عامل حسابي اني هروح الشغل وارجع الساعة اربعة آآ المواصلات اتأخرت رجعت الساعة خمسة ده اللي بيحصل ان ان بيحصل ديليه كده او تأخير في كل الاعمال الدنيوية. بيحصل ازاحة ازاحة ازاحة ازاحة لغاية ما لقى اليوم خلص ويا دوبك
عملت عمايل دنيوية وما لحقتش اعمل حاجة من اعمالي. الاخروية. وطبيعتنا للاسف لان احنا ايماننا ضعيف. لما بيحصل التعارض ما بين اعمالنا الدنيوية اعمالنا الاخروية بنقدم اعمالنا الدنيوية. فبيحصل ان
ان لو اتكعبلت واحتجت وقت زيادة للمزاكرة باجي على الصلاة. لو احتجت وقت زيادة لمزاكرة للولاد هاجي على الورد القرآني. لو احتجت وقت زيادة عشان طلع لي مشوار في نص النهار. حاجي على الازكار. وده اللي بيحصل
ده اللي بيحصل طيب انا عشان اتجنب نوعا ما ان انا اضرب في الحتة ديت اعمل ايه؟ الحل عندي انا دايما بحب الحل ده قوي. خلي جزء كبير من اعمالك الدينية
قبل ما يومك يبدأ قبل ما يومك يبدأ اصلا اصلا قبل ما يومك يبدأ تكون عملت جزء من اعمالك الدينية تبقى خلصته بحيس يومي جه انا خلاص انا كده كده خلصت ايه؟ النص اللي انا عايزه
حتى لو باظت مني مش هبقى ايه وقعت واقعة جامدة. طيب نعمل ايه يعني؟ احنا كده وقفنا وقفينا مع بعض عند الفجر تمام؟ احنا صلينا الفجر صح؟ صلينا بقى في المسجد او مش في المسجد
المهم ان احنا خلصنا الفجر عايزين نقعد للشروق نقعد للشروق. سواء لو انت راجل هتعرف تقعد في المسجد اقعد المسجد مش بيفتح للشروق وبيقفله على طول بعد الصلاة ما عنديش مشكلة. كده كده هنقعد للشروق برضه. يعني لو ما قعدتش للشروق في المسجد هتقعدوا في البيت. وانت لو
هتقعدي للشروق على المصلى بتاعك. انا مش هدفي دلوقتي اجري حج وعمرة تامة تامة. يعني انا مش بتكلم في دي. يعني مش موضوعي دلوقتي الاجر بتاع حج وعمرة تامة والقصة ديت لأ
انا دلوقتي بقعد عشان اعمل حاجة مهمة. انا عايز قبل ما يوم يبدأ اكون عملت انجاز. انا دلوقتي لو صليت الفجر صليت الفجر مسلا وخلصت الصلاة وبتاع هتبقى الساعة كم مسلا؟ هتبقى الساعة حوالي خمسة وربع. الساعة هتبقى حوالي خمسة وربع. طيب الشروط
ودلوقتي امتى الشروق الساعة ستة. طيب علشان اصلي اصلي صلاة الضحى حستنى تلت ساعة بعد الساعة ستة. يعني هتبقى الساعة كم؟ هتبقى الساعة الساعة ستة وتلت. حصلي تبقى الساعة ستة ونص
يبقى انا دلوقتي من الساعة خمسة وربع ما نمش. اقعد ماسك نفسي لغاية الساعة كم؟ ستة ونص. هاعمل ايه بقى من خمسة وتلت او من خمسة وربع لستة اقرا جزئين ممكن الحق اقرا جزئين في الوقت ده؟ اه طبعا
جزئين ومستريح كمان. تخيل انا لو قعدت بس من اول خمسة وربع لغاية ستة وتلت. هجيب جزئين هجيب قد ايه؟ جزئين من القرآن يعني انا في الوقت ده بس في الحبة دول ضمنت في رمضان ختمتين. ضمنت في رمضان ختمتين
يبقى انا في الحبة دول اللي هم بس من من خمسة وربع لستة وتلت اللي هو يومي لسه ما بدأش. ضمنت ختمتين في رمضان. خلاص؟ وضمنت ايه كمان ضمنت ان انا هقول ازكار الصباح. ممكن اقولها في خمس دقايق عشر دقايق كمان. تمام؟ وبعد كده
هضمن حاجة مهمة ان انا هصلي الضحى ان انا في العادة لو نمت وصحيت باقوم متأخر على الشغل او باقوم متأخر على الكلية. او باقوم متكعبل عشان مش عارف ايه. فروح اجري البس انزل مش بنصلي صلاة الضحى
لا حاضنة ان انا اصلي الضحى. طب اصلي الضحى قد ايه؟ صلاة الضحى عندك من ركعتين لتمانية. اقل حاجة ركعتين. لو صليت ركعتين يبقى خدت اجر اللي هو النبي عليه الصلاة والسلام بيقول يصبح على كل سلامى من الانسان صدقة. لازم كل يوم نتصدق عن آآ العضم بتاعنا المفاصل
المفاصل بتاعتنا. والانسان فيه تلتمية وستين مفصل. يبقى انا عايز اتصدق كل يوم عشان اؤدي شكر المفاصل دي تلتمية وستين صدقة. طبعا لما الموضوع كبير. النبي، عليه الصلاة والسلام، قال كل تسبيحة صدقة، كل تهليلة صدقة، كل تحميدة صدقة
ثم قال ويجزئ من ذلك كله ان يركع ركعتين من الضحى انا لو ركعت ركعتين صلاة الضحى يبقى انا تصدقت عن كل المفاصل بتاعتي. يبقى ربنا يبارك لي في جسمي وفي حياتي وفي صحتي. ادي ركعتين الضحى
انا بنصح بايه؟ بنصح اربعة على الاقل. ليه اربعة على الاقل؟ اقول لك دلوقتي بدل ما تصلي اتنين خلينا خلينا اربعة لو عايز ستة او تمانية يا ريت بس خليه انا ايه يعني خلينا في المتوسط صلي اربعة
قل لي اشمعنى اربعة؟ لان اربعة دي بقى جه فيها حديس. اربعة جه فيها ايه ؟ حديس. يعني فيه حديس في اربع ركعات من الايه ؟ من الضحى عارفينه قال الله تعالى في الحديث القدسي. قال الله تعالى في الحديث القدسي يا ابن ادم يا ابن ادم اركع لي اركع لي
اربع ركعات اول النهار اكفك اخره. تاني يا ابن ادم اركع لي اربع ركعات اول النهار اكفك انا لو صليت اربع ركعات ضحى يبقى انا خدت اجر كبير اولا. ثانيا ضمنت ان ربنا هيتولى امري طول اليوم. وانا محتاج الموضوع دوت
نحتاجه ليه؟ محتاجه عشر الاف رمضان. عشان انا عايز ربنا يحميني من الغيبة. يحميني من النزر الحرام. يحميني من ان انا اكلم بنات. يحميني من ان انا ازل وانا صايم. احميني من ان انا بعد
الفطار اروح اشرب سجاير او اتفرج على اباحية او اعمل عادة سيئة او اكلم بنات او اشوف مسلسل. عايز ربنا يساعدني. في الاربع ركعات من الضحى دول لو انا ربنا تولى امري فعلا وقبلهم هيكفيني طول الايه؟ طول النهار والليل. تمام؟ يبقى ده اربع ركعات. يبقى احنا الساعة كم دلوقتي يا حلوين
الساعة ستة ونص الساعة كم؟ ستة ونص لسه اليوم ما بدأش. انا يومي ما بدأش وعملت ايه لغاية دلوقتي ضمنت ختمتين في رمضان. وباقول ازكار الصباح ضامنها وبارك على اربع ركعات
من الضحى. حلو كده؟ حلو جدا. يعني انا ده انا بادئ جامد خلاص؟ طيب. يبقى انا بعد كده هعمل ايه؟ عندنا احتمالات. احتمالات. احتمال الاول ان انا موزف وبنزل بدري قوي. خلاص هنبتدي ننزل
هنا بقى الموظف شغال في حتة بعيدة قوي بينزل الساعة ستة ونص ماشي. لأ انا بنزل شغلي الساعة تمانية لان الشغل بيبدأ تسعة خلاص هنام ممكن انام ساعة ونص ساعتين قبل ما اروح
الشغل. ماشي. آآ ست بيت ست البيت في العادة في الوقت ده تكون بتنزل ولادها المدارس. بعد ما تنزل ولادها المدارس هتبقى فاضية هتبتدي في في المرحلة دي ممكن تنام شوية. هتنام شوية تصحى مسلا الساعة عشرة مسلا علشان تبدأ يومها كده ايه من بدري ورايقة وما فيش حد في البيت. وهنقول هتعمل ايه
دلوقتي تمام دعوة طالب والطالب ده هيبقى له يعني احتمالات عندي. هنقولها كمان شوية اه لكن خليني اخش في القاعدة التالتة بقى قبل ما نقول الطالب عشان الطالب ده حنرجع له دلوقتي
الاحتمال القاعدة التالتة. احنا قلنا القاعدة التانية ايه؟ اجعل اغلب اعمالك آآ الاخروية في اول الايه؟ في اول النهار التالتة اللي هي تجارة النوايا. انا كده كده هروح شغلي كده كده هروح كلية. كده كده هتقعدي في البيت هتطبخي هتغسلي هتزاكري للولاد هتحميهم. طيب
هل احنا بنعتقد ان العبادة عبادة الله سبحانه وتعالى فقط هي عملية الصيام والقيام واوراد والكلام ده بس؟ يبقى احنا كده ربنا قليل اوي نعبد ربنا بس بمقدار ما اصلي. بمقدار ما اصوم بمقدار ما اقرأ وردي. اما باقي يومي فهو يوم ضايع. ضايع
والحقيقة ان الاعمال المباحة هي اغلب اليوم. معلش انا بنام ست ساعات مسلا او سبع ساعات تمام؟ انا بروح شغلي وبرجع وباقضي يومي ياخد مني عشر ساعات. هتروح كلية وترجع على الاقل في سبع ساعات. تمام؟ هتطبخي هتغسلي هتحمي الولاد هتزاكري لهم هتعملي. ده بياخد منك مسلا
عشر ساعات على الاقل في اليوم يبقى ازا انا فيه حاجة فيهم غير التمان ساعات بتوع النوم او السبع ساعات يبقى انا تقريبا في المتوسط في عشرين ساعة تقريبا في يومي عبارة عن مباحات
والصافي كده اقدر اقول لك الصافي اللي هي العبادة الصرف صلاة وورد وقرآن وازكار والكلام ده مش هيعدوا اربع ساعات يعني انت متخيل يبقى انت يومك اربعة وعشرين ساعة هتقابل ربنا ده الجدع فينا قوي جامد جدا عبد ربنا اربع ساعات كل يوم
يعني يعني سدس حياتي او اقل من سدس حياتي عبادة وبقية اليوم كان مباح. يعني انا اروح كمان يوم القيامة افتح افتح كتابي امام الله سبحانه معنا الاقي ان انا صوت حياتي بس هو اللي فيه خير والباقي وهوا ده انا هفترض ان ما فيش معاصي خالص الباقي هوا
ولا حاجة الاقي اكل ما اتحسبش نوم ما اتحسبش آآ آآ مزاكرة ما اتحسبتش شغل ما اتحسبش كل ده ما يتحسبش ليه يعني؟ ليه؟ طب انا عندي عشرين ساعة في اليوم مباحات
نوم اكل شرب مزاكرة مزاكرة للعيال مشاوير شرا حاجات. طب ليه ما انا من دلوقتي اخد القاعدة دي ان انا اتعامل مع ربنا بتجارة اه عايز احول هذه المباحات الى عبادات
اول ادي المحيط بحيس ان ضميري ما يادنبنيش. ما اجيش اقول رمضان ضاع مني. ضاع في ايه؟ ضعف الشغل. ضعف المزاكرة. ضعف مع العيال. ليه ضاع؟ ليه طب اكونك بتقول انه ضاع يبقى انت عندك خلل في فهم العبودية لله سبحانه وتعالى. المفروض ما تقوليش ضاع. تقول لي والله انا استمتعت برمضان دوت. عبدت
ربنا بان انا زاكرت لولادي عبدت ربنا بان انا انفقت على بيتي عبدت ربنا بان انا زاكرت كويس وان شاء الله اجيب درجة حلوة ترضي ابويا وامي. عبدت ربنا بان انا اتقنت عملي. كنت باروح في معادي رغم الصيام
والتعب والناس كلها بتكروت في شغلها وما بتروحش في معادها وما بترجعش في معادها. لأ انا الحمد لله نويت اعبد ربنا بان انا اتقن عملي والتزم بمواعيد سيدي وانوي نوايا صالحة. نويت ايه يا عم الحاج؟ انا كنت بانوي وانا نازل كل يوم شغلي انوي ان انا آآ ان الايد العاملة دي ربنا بيحبها
دي حاجة. الحاجة التانية بانوي ان انا اه ما اسألش الناس. انوي ان انا اتعفف عن سؤال الناس. بانوي ان انا اه اه اه اه هيبقى معي فلوس علشان انفق على زوجتي واولادي. لان مراتي دي من غيري ارملة. وولادي من غير يتامى. فلما انا ابقى انفق عليهم باخد اجر
اكبر من الانفاق على الارملة واليتامى. جميل. والدرهم انفقته على اهلك. افضل درهم عند الله سبحانه وتعالى فانا بحتسب الفلوس اللي باخدها مرتب علشان دي في ميزان حسناتي بصرفها على بيتي واهلي غير الصدقات. بنوي ان انا اقدم صورة كويسة
المسلم الملتزم لما يشوفوه في شغله ملتزم ومتقدم ومتفوق يبقى ده دعوة كويسة. بنوي ان انا بشتغل عشان عايز فلوس عشان عايز اعمل عمرة. عايز الحج عايز اتصدق عايز اجيب هدية لامي. عايز انفق على على امي وابويا عشان تعبانين. عايز اجيب دوا لامي. عايز ان انا يبقى معي فلوس عشان استعملها في الدعوة الى
الله. عايز يبقى معي فلوس عشان ابقى حياتي مستريحة اعرف ازاكر واقرا قرآني وانا مستريح ما بقاش دماغي كلها في الاكل العيش شفت كمية النوايا ده في الشغل بس طب انا بزاكر ورايح كلية رايح كلية لنفس الكلام دوت. بروح كلية عشان اطلع حاجة كويسة عشان اشتغل شغلانة كويسة عشان عايز اتعفف عايز اتجوز. تمام؟ لأ انا
زاكر عشان ارضي ابويا وامي عشان اعمل حاجة حلوة تبسطهم. حلو. لأ انا بزاكر عشان اقدم صورة كويسة للمنتقبة عشان انا منتقبة الناس كلها عنيها عليا عايزة يبقى يبقى انا اقدم نموزج كويس يبقى دعوة كويسة انا ملتحي عايز عايز اقدم صورة كويسة للملتحي يبقى هو متفوق والناس كلها تسألني
وتبقى آآ تتأثر بالتزامي لأ ده انا ست بيت ده انا باكنس بنية وباطبخ بنية وباعمل اكل بنية. بارضي زوجي. بارضي ولادي بسهل حياة زوجي عشان يقدر يشتغل وينتج انا بزاكر لولادي علشان يطلعوا صالحين وبكلمهم وبنصحهم والكلام دوت. حتى طبخك وغسيلك ورضاعتك لابنك
ولبنتك كل ده المفروض انا لو بفهم عبادة كل دي المفروض تتحول لعبادات. لان هي في الاصل دي مش عبادات. كل اللي احنا بنعمله ده اسمه مباحاة. طالما ما فيش
مش نية خالص هيبقى مباح لا اجر ولا وزر ممكن نفس العمل ده يتحول لوزر برضو. واحد بيشتغل علشان يجيب فلوس عشان يجيب حاجات يتعوج بها على الناس. وزر واحد آآ واحدة بتشتغل علشان تتمنزر على زميلاتها بالفلوس اللي معها. وزر
حد مسلا زي ما قلنا مسلا يعني المهم ان في نية ممكن نية فاسدة تبوز لك الدنيا ديت. نفس الكلام في النوم. النوم عايز احوله لعبادة. لان انا ملي كان
اه اه ابو موسى الاشعري يعني بيقرأ قرآن كتير. فسئل يعني معاذ بن جبل قال كيف تقرأ القرآن ابو موسى الاشعري سأل معاذ كيف اقرأ القرآن قال اه اقرأه في صلاتي وعلى راحلتي
قال آآ اه لأ كان سأله معاذ ابن جبل بيقول له انت بتنام الاول ولا بتصلي الاول قال له معاز قال له انا بصلي الاول وبعد كده انام. ابو موسى الاشعري قال له لأ انا بنام الاول بعد كده باصلي لكي احتسب نومتي واحتسب قومتي
يعني عايز يقول ايه؟ عايز يقول ان انا بنام بنية. طب انا لما انام انام بنية ايه؟ بنية ان انا اصلي الفجر حتى النية كويسة. بنام بنية ان انا اقوم اصلي بالليل. نية كويسة. تخلي نومك عبادة
باكل ليه عشان اتقوى على طاعة الله. انا ممكن احول لك اي عمل مباح الى الى عبادة بالنية. يبقى انا عايز اخلي كل رمضان عبادة. بل كل حياتي عبادة. عايز اطبق قل ان صلاتي ونسكي ومحياي
ومماتي محياي ومماتي. ازاي محياي يبقى لله؟ كل حياتي يبقى لله؟ اه. بان انا اعمل اعمال العبادة الصرف اللي هي الصلاة والصوم والكلام ده. والمباحات باعملها بنية تحولها لعبادة ده الحاجة اللي تخلي عملك عبادة فعلا. اما الناس تقول لك العمل عبادة على اطلاق كده غلط
العمل في المطلق هنا مش عبادة. العمل مباح يتحول لعبادة بالنية اللي انا قلتها دي. وطبعا بشرط العمل نفسه يكون حلال. وما يكونش بيصد عن عبادة. ما ينفعش واحد شغله بيمنعه من الصلاة يقول لك عمل عبادة. ما ينفعش
واحدة شغلها لازم شرط في شغلها ان هي تكون متبرجة وتقلع الحجاب او او تتدلع مع رجالة وبتاع وتقول لك العمل ده عبادة. لأ ما ينفعش العمل لازم هو نفسه يكون حلال علشان نقدر ننوي فيه لكن هو نفسه العمل حرام وقاعد شغال في الربا وواحد شغال في في في في منكرات
المهم يعني انا دلوقتي عملنا القاعدة الايه التالتة وهي النوايا. يبقى انا كده حاسس حتى وانا بزاكر وانا بعمل شغل البيت وانا نازل شغلي في رمضان مش نازل قرفان مش بزاكر وانا قرفان
مش بتعملي شغل البيت وتطبخي وتغسلي وزاكري عيال وانت قرفانة وحاسة ان رمضان بيضيع منك. لأ انا ابقى انا مستمتع بالحاجات دي. عادي. ده جزء من عبادتي ربنا سبحانه وتعالى
بل الاحسان ان انا اشتغل كويس في رمضان. ما كروتش شغلي ما اغشش في شغلي عشان تحت مسمى معلش اصل رمضان تعال لنا بعد رمضان اتقوا الله طيب نمرة تلاتة
آآ دي التالتة يبقى القاعدة الرابعة القاعدة الرابعة بالك قواعد مهمة جدا القاعدة الرابعة في رمضان عموما. القاعدة الرابعة بتقول استغل الاوقات البينية تاني الاوقات البينية. يعني ايه استغلال الاوقات البينية
احنا مش في عالم مسالي يا جماعة. احنا في عالم خليط. احنا متكعبلين حياتنا كلها متكعبلة ما عنديش الوقت الرايق ده احنا تسمع ايه واحد مسلا يقول لك ايه درس
شيخ يقول لك بص بقى انت ايه لا تقرا قرآن وآآ تبقى بقى ايه آآ حضر مكان والزمان اقفل على نفسك الاوضة وشغل نور هادي مستقبل القبلة وركز في صلاتك وبتاع. يا شيخنا في مشكلة انا انا في تلاتة اخواتي بيناموا معي في الاوضة والاوضة متكركبة
كده ومتكعبلة والنور مولع طول النهار والعيال اصلا بينطوا فوق دماغي. يا عم الشيخ انا عندي خمس عيال خمس خمس عيال بيجروا في البيت طول النهار وقت اركز فيه اصلا انا ما فيش حاجة اسمها ساعة قاعدة مع نفسي. انا طول النهار العيال على دماغي
فقل لي يعني مش يعني هو ما ينفعش غير كده فطبعا بيحصل ان انا بفكر في المثاليات. فبقعد امني نفسي بالوقت المسالي اللي اللي انا مستنيه عشان قرآن عشان اركز عشان اصلي صلاة من ليس لها مثيل. ما فيش بقى الروقان ده مش مش موجود في الحياة. الحياة متكعبلة. الحياة
احنا بنعمل ايه؟ احنا بنحاول نسدد ونقارب وربنا وربنا عالم بالحال. وربنا عالم بالحال. احنا اللي بنقدر عليه بنقدر عليه. يعني واللي ما نقدرش عليه ربنا عالم بالحال هنعمل ايه
فبالتالي انا بعمل ايه؟ بقول لك استغل اوقات البانية. يعني مش هتلاقي ساعة صافية كده. ساعتين صافيين. ده احنا بالعافية بالعافية خدنا ساعة الصبح بعد الفجر اجري للشروق عشان امسك حاجة. لكن انا عارف يومي بعد كده هيبقى دوخ. دوخ. دوامة هخش في دوامة. طب الدوامة دي اعمل ايه؟ آآ اروح انا مندمج مع الدوامة دي ويوم يضيع؟ لأ
هعمل ايه ؟ هبقى مركز اوي. مش هخلي الدوامة دي طبعا الدوامة دي اللي هي المباحات اللي انا قلت هنوي فيها نية صالحة بس في المباحات ديت جوة المباحات دي في شوية اوقات كده رايقة. يعني ايه اوقات رايقة
يعني ايه يا واد رايقة يعني وانا رايح الكلية في ساعة ببقى في المواصلات ما دي ما لها دي! ايه رأيك نستغلها واعمل ورد اسمه ورد المواصلات ايه ورد المواصلات ده ؟ وانا رايح انا باحسب بالزبط انا باروح الكلية في ساعة
ارجع في ساعة الا ربع او العكس خلص وانا رايح هاقرا جزئين او جزء ونص تمام او هحفظ صفحة في القرآن وانا راجع هسمع درس. عشان وانا راجع ابقى مش مركز. انا عايز عايز حاجة في وداني كده اشغلها وخلاص
ادي ساعتين صح؟ ساعتين لأ ده انا في الكلية بقى بيبقى في ايه بيبقى في كده ايه في ما بين السكشنين في ساعة فاضية في اول التالت انا في النص فيه فراغ
طب دي الوقت ده مش هقعد اتكلم مع حد تقفي مع صاحبتك تلكي وترغي مش هقعد اضيع وقتي مع حد انا هاخد جنب واروح ايه واخد جزء كمان قاري شوية في كتابي. اسمع بقية المحاضرة
اطلع بساعة كمان وانا راجع معي ساعة. وانا واحنا في المحاضرة بقى الدكتور اتأخر خمس دقايق خد بالك خمس دقايق. خمس دقايق دول مش هضيعهم الخمس دقايق اللي ممكن اقعد فيهم
ممكن اعرف فيهم تلات صفحات من القرآن. هجيب بسرعة اطلع موبايلي تك تك تك تك تك جبت لي ربع وانا في وانا ماشية من من باب الكلية لغاية المواصلة باقعد مشي عشر دقايق. طب ما امشي عشر دقايق سرحانة ليه؟ وليه اقعد ارغيه مع صاحبتي يعني؟ وليه تقعدي ترغي مع
قصدي. وليه تقعد ترغي مع صاحبك امشي مع واحد انا هنصحكم في رمضان. امشي مع حد دماغك يعني امشي مع لو انا يا اما تمشي لوحدك ما تمشيش مع حد
ما تركبش مواصلات مع حد ما تقعدش في الكلية مع حد عشان هيضعوا لك وقتك. او يكون حد نفس دماغك. بمعنى ايه؟ نفس دماغه يعني احنا بننزل نروح نركب مواصلات مع بعض. نتكلم خمس دقايق
وبعد كده كل واحد يمسك فينا ايه؟ مصحفه. وكل واحد فاهم ان احنا مش عايزين نضيع وقت بعض. بنقعد مع بعض في الكلية بس بنراعي بعض. يعني ماشي بندردش مع بعض شوية بس بسيط. وبنفكر
بالله اشدد به ازري واشركه في امري. واحنا راجعين فاهمين هنتكلم شوية بسيط كده ندردش ونخفف عن نفسنا وبعد كده نفكر بعض امسك مصحفك امسك ازكارك ما لكش دعوة بي ما لكش دعوة بي. خلاص لكن بقى واحد حيضيع لي يومي هيضيع لي ساعة مواصلات رايح ساعة مواصلات جاي ده ما لكش علاقة به في رمضان ولا غير رمضان اصلا. تمام
يبقى انا باختار مين اللي هيبقى معي؟ مين اللي هينزل معي؟ ومين اللي هييجي معي وانا في في البيت نازل اصلي في المسجد فيه خمس دقايق ممكن اقرا فيهم صفحتين
وانا راجع من المسجد ممكن اقرا صفحتين وانا رايح اجيب اشتري حاجات من السوق وانت رايحة السوق تشتري حاجات ممكن تسبحي الف مرة وتستغفري الف مرة وتقولي لا اله الا الله وحده لا شريك له دعاء السوق. تقوليه عشرين تلاتين مرة
الاوقات دي بتروح فين لو حسبنا الاوقات انا هزعم ان لو حسبنا الاوقات البينية بس اللي هي الخمس دقايق والعشر دقايق والنص ساعة وانا رايح نص ساعة وانا راجع والكلام ده هنلاقي ان دول يعملوا في
تلات اربع ساعات في اليوم تخيل بقى تخيل تخيل انت معك ممكن تمسك ممكن تمسك تلات ساعات في اليوم تكتشف التلات ساعات دول دول دول انت دول هم موجودين اصلا
يعني انا مش بافضيهم. هم موجودين. بس انا كنت تايه عنهم انا فعلا كان عندي تلات ساعات في اليوم بيضيعوا كده. مواصلات ومشي في الشارع ورايح السوق وباجيب حاجات وبشتري لبن وبشتري عيش. ورايح المسجد وراجع المسجد تلات ساعات
ممكن تعرف فيهم قد ايه وتسمع فيهم قد ايه ممكن في واحد ممكن يعمل انجاز انجاز ضخم جدا البينية بس مع الساعة بتاعة الشروق ده انا معي كتير جدا. ده انا لسة ما روحتش. يعني انا كل اللي بقول لك ده عليه واحنا ما روحناش لسه
احنا لسة خدنا ساعة الشروق ورحت الكلية ورجعت. رحت الكلية ورجعت. نويت نية صالحة في المباح. استغليت الاوقات البينية. راجع اصلا مستغل تلات ساعات كمان غير الساعة بتاعة الصبح وناوي ناوي وبعمل احسان زي ما قلنا بعمل احسان اربع اربع قواعد اهو. قلنا ايه؟ الاحسان في كل شيء. آآ تجارة النوايا خلي جزء كبير من اعمالك الدينية اول النهار
اخيرا استغل الاوقات الايه؟ استغل الاوقات البينية. طيب عايزين نقوله قاعدة كمان استنونا بس قبل ما اقول القاعدة كمان دي نرجع للطالب خلاص فاضل لي عشر دقايق واقفة نرجع للطالب
فاكرين الطالب احنا سبنا الطالب ده من زمان واتكلمنا على يمكن الموزف لان الموزف في العادة هيرجع هيروح شغله الصبح لازم هيرجع بعد العصر هينام شوية لغاية المغرب ومن المغرب والعشاء يعني حيفطر ويقرا شوية قرآن وحينزل تراويح
هيصلي وبتاع وممكن ينام على طول. فالموزف موضوع مش كبير ست البيت تقريبا نفس الكلام هيبقى هتصحى الساعة عشرة الصبح اي حاجة بتعملها في البيت بتعملها في ولادها تنوي ومعها بقى ايه اه ست البيت عايزين نقول لها حاجة مهمة
ست البيت. بالنسبة للاوقات البينية بقى مع ست البيت بتبقى رهيبة جدا. ضخمة جدا. يعني ايه؟ يعني اغلب ستات البيوت يا جماعة شغلهم مش محتاج تركيز وبالتالي انت ممكن طول النهار وابن جوزك في الشغل وولادك في المدرسة ومعك وقت لغاية الساعة اتنين على ما يرجعوا مسلا
بنعمل ايه في القصة ديت؟ بتقول لي انا مسلا بارتب البيت وبنضف وباحضر اكل وبانزل الوقت دوت له لسانك مش شغال. ليه ودانك مش بتسمع حاجة؟ انا بقول لازم كل ست بيت يبقى عندها عندها في البيت مش
على موبايلها في في حاجات بتسمعها وعلى طول شغالة في في الايه في المطبخ لو المطبخ فيه دوشة وبتاع اشتري سماعة. فيه سماعة بلوتوث كده. سماعة. سماعة بلوتوث. بتوصليها بالموبايل عن طريق البلوتوث وبتكبر الصوت
لازم لازم لازم تكون معك دايما دايما في المطبخ بحيس ان انا واقفة في المطبخ هتقفي ساعة ساعتين هتشغلي الموبايل بتوصليه بالسماعة الصبح يبقى قد كده هتسمعي طول ما انت شغالة في المطبخ. هتسمعي درس ودرسين وتلاتة وممكن تجيبي
في وردك من غير ما تشغلي الموبايل. وممكن تشغلي القرآن في الموبايل وتجيبي وردك معه. علشان ما ايه ما تسرحيش تمام هتلاقي نفسك اسناء اليوم طالعة بكنوز. بالزات اللي قاعدة في البيت
ليه انا بقعد يعني وانا مسلا بتنيمي الولاد يعني كل الحاجات دي ممكن نقعد نقعد نقرا قرآن وده شيء جميل للولاد نفسهم طيب ست البيت بقى ان مع النوايا مع استغلال الاوقات البانية والله هتطلع بحسنات مهولة جدا
تمام؟ خلصت الفطار هتغسل مواعين هيبدأ صلاة العشاء هتصلي تراويح زي الناس سواء في المسجد او في البيت ومعها بالليل ممكن تنيم الولاد بدري لان الولاد كده كده بيصحوا بدري قوي فبيناموا بدري. ولو زوجها بيشتغل ممكن يكون بينام بدري هيبقى معه بالليل في الغالب ست البيت
تقدر تمسك ساعتين بالليل ست البيت تقدر في رمضان تمسك ساعتين بالليل ما فيش حد معها خالص من مسلا من عشرة لاتناشر اه من تسعة لحداشر. هتلاقي الوقت ده ايه؟ لأ خليني اقول من عشرة لاتناشر مسلا الولاد ناموا وهي في الرائق ممكن ساعتين دول تعمل حاجات كتير. خلينا بقى نرجع للطالب احنا
الطالب بقى الجميل اه احنا عندنا انا متوقع يعني ايه يا عمر عامل ايه غالبا غالبا اغلب الطلبة مش هيروح الكلية في رمضان ولا المدرسة اصلا تقريبا هيبقى فاضل خلاص اخر شهر
هيبقى المدارس ما حدش بيروح مدارس وغالبا الطالب طلبة الكليات. الكليات اللي مش عملية مش هيروحوا. وهيفضل الكليات العملية هيروحوا بس مش كتير يبقى غالبا اغلب الايام في رمضان بالنسبة للطالب هيكون فاضي تقريبا او اقصى حاجة عنده دروس
طيب انا الطالب عندي عندي فيه نزامين هقول نزامين وبعد كده هقول لكم النزام اللي انا بفضله للطالب النزام الاولاني النزام الاولاني هو نزام الكائن الليلي الكائن الليلي. ايه الكائن الليلي دوت
الكائن الليلي دوت اللي هو بينشط بالليل بيقعد بالليل كده مع نفسه وبينام بيت كتير بالنهار فده نظامه بيبقى عامل ازاي هنبدأ معه من المغرب مسلا طالما هو كائن ليلي
المغرب اقرا شوية قرآن هينزل يصلي في المسجد هيصلي التراويح هيرجع البيت هيرجع البيت على الساعة كم هيرجع البيت مسلا على الساعة عشرة مسلا او تسعة ونص هيبقى معه مزاكرة
مزاكرة صافي صافي مزاكرة من عشرة لغاية الساعة تلاتة مسلا. من عشرة لكم من عشرة للساعة تلاتة ممكن يقعد يزاكر صافي خمس ساعات رايق طيب الخمس ساعات الرايق دول هيخليهم مزاكرة بس لأ هنعمل حاجة لطيفة قوي. ما فيش حد يقدر يزاكر خمس ساعات ورا بعض
هيبقى نزام الطالب اللي بيزاكر ورا بعض بيعمل ايه؟ اكتبوا الكلام ده. بيزاكر نص ساعة عايزاك النص ساعة وبعد النص ساعة يعمل حاجتين يقرا ربع في خمس دقايق ويفتح موبايله خمس دقايق
لان انا هاشترط عليه في النص ساعة يبقى قافل الواي فاي النص سايب عامل ايه ؟ قافل الواي فاي هيبقى بيعمل الاتي. بس عشان ما احرموش من الموبايل برضو عشان ما يقعدش طول دماغه في الموبايل على طول. هيبقى نزام المزاكرة كده. نص ساعة مزاكرة مزاكرة طحن
وبعد كده يقرا ربع القرآن وبعد كده يمسك موبايله خمس دقايق يشوف ايه اللي حصل في النص ساعة وبعد كده اقفل واي فاي. وبعد كده يقرأ موبايل يمسك تاني زاكر نص ساعة. وبعد النص ساعة
يقرا بربع من القرآن او يصلي ركعتين. ممكن يصلي ركعتين كده ايه؟ خفاف بصفحتين ولا حاجة ويقعد خمس دقايق على موبايله وبعد كده يقفل واي فاي ويبدأ نص ساعة تانية. هيلاقي نفسه
في خلال خمس ساعات مسلا ممكن يكون قرأ اقرأ اكتر من جزء اكتر من جزء واستمتع بموبايله برضه ما حرمنهوش من حاجة. وزاكر مزاكرة جامدة جدا وكان نشيط جدا في المزاكرة. الساعة تلاتة اربعة بقى هيبتدي يتسحر والكلام ده ويصلي الفجر
وبعد الفجر حنقول له لازم يقعد لغاية الساعة ستة ونص زي ما قلنا. ومن ستة ونص ده هيبتدي ينام هيبتدي ينام. هينام الساعة كم؟ الساعة كم؟ هينام مسلا من الساعة ستة ونص
الساعة حداشر من ستة ونص لكم لحداشر الساعة حداشر الساعة حداشر هيبقى نام كم؟ نام له اربع ساعات ونص مسلا خلاص؟ هيعمل ايه؟ هيبتدي على ما يفوق بتاع معه ساعة قبل الضهر ممكن يزاكر فيها او ممكن يقرا قرآن. ومعه من الضهر للعصر ممكن بقى تبقى ديت مزاكرة او قرآن او درس
ممكن يبقى عنده درس ممكن يبقى عنده كلية هيجي صلاة العصر هينام ينام لغاية المغرب. ينام لغاية المغرب لان هو آآ ما نمش بالليل ما نمش طول النهار هينام لغاية الايه؟ هينام لغاية المغرب. ويبدأ يومه تاني. ده الكائن الليلي
النظام التاني بقى الكائن النهاري الكائن النهاري ده اعكس بقى هيصلي المغرب هيفطر. هيقرا شوية قرآن هيصلي تراويح هتبقى الساعة برضو الساعة معنا تسعة ونص عشرة تسعة ونص عشرة هينام
هيرجع من التراويح يعمل ايه؟ ينام هينام يصحى الساعة كم؟ هيصحى الساعة اتنين تلاتة. زي ما تيجي معنا. ينام له خمس ساعات مسلا ويقوم. هيقوم يصلي شوية ويتسحر ويصلي الفجر ويقعد لغاية الساعة ستة ونص. يجيب جزئين ويجيب ازكار واربع ركعات الضحى. وبعد كده
هيبدأ مزاكرة. العكس بقى هيبدأ مزاكرة. هيزاكر من الساعة ستة ونص لغاية الضهر يعني حوالي خمس ساعات صافي. نفس طريقة الخمس ساعات نص ساعة مزاكرة. وخمس دقايق ربع قرآن وخمس دقايق ايه يمسك موبايله. تخيل خمس ساعات
مزاكرة طيب وبعد صلاة الضهر يعمل ايه؟ ده بقى بعد صلاة الضهر ينام بعد صلاة الضهر ينام يصحى العصر ان هو آآ لان هو نام بالليل ما هو طول النهار ده طول النهار هيصحى هيصحى هينام الضهر للعصر
وبعد كده يقوم العصر يبقى معه من عصر للمغرب فاضي. ممكن يحضر فيه درس. ممكن يروح درس مستر يروح معهد يعمل اي حاجة يقرأ قرآن ينزل يقعد في المسجد اللي يعمله يعمله بس معه من عصر المغرب فاضي
طيب ده النزامين. طب انا باحب انهي انا بالنسبة لي الافضل للطالب انهي نزام؟ انا بافضل النظام اللي هو الاخير دوت اللي هو ينام بالليل ويخلي مزاكرته الصبح. ليه؟ لعدة اسباب. اقولها بسرعة. السبب الاول
ان هو آآ ان دوت اقرب للبركة يعني لان البكور فيه بركة نمرة اتنين البكور ما فيهوش دوشة ما فيهوش دوشة. بالليل فيه دوشة كتير. فيه مسجات فيه صحاب. فيه تليفونات. فيه تليفزيون. فيه حاجات كتير. فيه بابا. فيه ماما. فيه عيال. البيت
نام احسن لكن الصبح بيبقى ايه يا في الرايق بقى خالص. معك بقى الصبح رايق. ما حدش بيتصل ما حدش عايزك. ما فيش واتساب ما فيش ما فيش دوشة تبقى معك رايق
في سبب تالت مهم جدا بالنسبة لي ان ان انا وده احفظوا السبب ده عشان ده اخطر سبب هقوله. بحب النظام ده للشباب ليه؟ لان ده بيحميك من المعصية يعني ايه بيحميني من المعصية؟ انت ممكن تمسك نفسك اكيد في الصيام مش هتعمل حاجة غلط. لكن الشياطين بتبدأ ايه بعد التراويح بقى بتبدأ الشيطانة كلها. بيبدأ المسلسلات
مغرية قدامك. بيبدأ ممكن تروح تتفرج على حاجة اباحية للاسف. ممكن واحد يزل ويعمل عادة سيئة. ممكن يكلم بنات ممكن ممكن ممكن البنت تقعد تغتاب ممكن تخش على مقاطع مش كويسة
الليل فيه بلاوي كتير فلو انا اتعودت انام بالليل اصحى على السحور على الصيام مش هلاقي وقت اعصي ربنا خلاص. ما هو اكيد مش هعمل مش هعمل جرايم وانا صايم. لكن المشكلة في الايه
في الليل دايما ده بيضيق علي وقت المعصية لان الخطورة كلها في رمضان بالليل. لان بالليل مش صايم فبالتالي ممكن اغلط ممكن اعمل عادة سيئة ممكن اتفرج على الاباحية. ممكن اكلم بنات لكن في النهار
الواحد بيلم نفسه انا بديق على نفسي اروح قافل على نفسي اروح نام بالليل واخلي نهاري كله هو رمضان استغل النهار. فده بالنسبة لي احسن يعني عشان البركة عشان الوش الاقي
عشان احتمال المعصية اقل نزام الطالب بتاعي اخر حاجة هقولها النهاردة وهي القاعدة الاخيرة القاعدة الخامسة تقريبا خمسة هي احسن النوايا فيما لا تقدر عليه احسن النوايا فيما لا تقدر عليه. بمعنى كل اللي انا قلته ده فيما اقدر عليه. طب انا في حاجات
ما اقدرش عليها انويها يعني قل لو ان لي مال كمال فلان لعملته بمثل عمله. في الحديث قال فهما في الاجر سواء بيقول لو ان لي وقت كوقت فلان لعملت بمثل عملك. يا رب انت عالم بالحال. انا وقتي ضيق. بس يا رب لو كان عندي وقت زي فلان جاري اللي فاضي
انت عملت بمسل عمله يا رب لو كان عندي علمك علم فلان كنت عملت دروس ودعوة زي زيه فانوي الحاجات اللي ما اقدرش اعملها انويها. من سأل الله الشهادة بصدق. ما عندناش فيه الشهادة نعمل ايه؟ بلغه الله منازل الشهداء ولو مات عليه على
النوايا ابلغ من الاعمال. فشوف بقى انا لو عملت كده يحصل ايه؟ يحصل ان انت تاخد كل الاجور اللي انا قلتها اللي فاتت ديت. اجور في العبادات اجور في المباحات
آآ اجور في الاحسان. اجور في الاوقات البينية. زائد ان انا بنوي كمان اعمال ما عملتهاش. ومش قادر اعملها. فربنا عشان صدقي في النية يعطيني كمان اعمال ما عملتهاش وما كانش عندي طاقة ولا وقت
هعملهم لان ربنا عالم بالحال وعالم ان انا عندي امتحانات وعالم ان انا بشتغل شغلانتين وعالم ان انا عندي خمس عيال مش قادر عليهم والكلام دوت شفتم بقى؟ هي دي القواعد المهمة والقرارات المهمة اللي انا عايزكم تحفزوها. الخمس قواعد اللي قلناهم مع انزمة الطالب وانزمة الموزف وانزمة ست البيت
وكده يبقى احنا اتكلمنا كلام منطقي. كلام واقعي. وطلعنا برمضان قوي جدا. من غير ما ما اكلمك في مثاليات. ولا اقول لك على حاجة صعبة ولا ولا حاجة معجزة. فيعني
حاولنا نلم الدنيا نلم الدنيا شوية اه يا رب يكون اللقاء ده اه اه يعني يسهل لكم الموضوع. واللي ما سمعوش من الاول يسمعه تاني. واللي سمعه ينشره بقى في ما بين حبايبه واصحابه عشان
في ناس كتير محتاجين يمكن كلمة بسيطة زي دي والله ممكن تفرق معهم كتير. وتصنع لهم رمضان مميز. فربنا يبارك فيكم يا رب ويرضى عنكم. وده اخر لايف رمضان مش عارف بقى في رمضان هيتقابل ازاي بس ان شاء الله نتقابل على خير بس انتزروا برنامج قوي جدا في رمضان واستعدوا فريق للنشر
وفريق لنشر العلم والتراس للدعوة. احبكم في الله سبحانك اللهم ربنا وبحمدك اشهد ان لا اله الا انت استغفرك واتوب اليك. السلام عليكم ورحمة الله